Predmet: NPH

Razred: 9.b

Datum: 9.4.2020

Učna vsebina: ZANIMIVOSTI POVEZANE S PREHRANO

Pozdravljeni!

Tokrat vam pošiljam nekaj zanimivosti, povezane z prehranjevanjem.

KAKO STA POVEZANA VOH IN OKUS'

Pri zaznavanju okusa med uživanjem hrane in pitjem nos bolj sodeluje kot jezik .Polno aromo jedi ali napitka lahko zaznamo le z vohalnimi celicami v sluznici nosa. To lahko preverite, če si pri jedi zatisnete nos. V ustni odprtini in žrelu, zlasti pa na jeziku, so sicer čutnice, ki se odzivajo le na nekaj okusov ( sladko, kislo, slano, grenko ).Pri jedi in pitju pa molekule hrane dosežejo tudi vohalne celice v sluznici nosne odprtine. Te celice znajo zelo natančno zaznavati in lahko razlikujejo od nekaj sto do tisoč vonjev.

KAKO NAM KRULI V ŽELODCU?

Ko od zadnjega obroka mine nekoliko časa, je želodec prazen. V njem so le želodčni sokovi in zrak, ki smo ga pogoltnili .Krčenje želodčnih sten, ki je sicer neslišno, je tedaj močnejše in povzroča klokatajoče zvoke .Po uživanju hrane se ti krči zaradi lakote spet normalizirajo .Podobni zvoki lahko nastopijo tudi v črevesju, ko plini, ki so v njem, potiskajo naprej hranilno kašo.

ZAKAJ NAM PRI REZANJU ČEBULE TEČEJO SOLZE?

Čebula vsebuje žveplove spojine, ki jih sprosti že rezanje. Največje težave nam povzročajo propandial-žveplovi oksidi. Dvigujejo se v zrak in se vežejo z vodo v solzah v pekočo žveplovo kislino, ki nam izvabi solze.

Premislite in ponudite dober nasvet. Kako rezati čebulo, da ne bomo zraven jokali?

Pošljite mi vaš odgovor.

 Lep pozdrav Marjetka Hren